|  |  |  |
| --- | --- | --- |
| C:\Users\user\Desktop\ЛОГО.png | МИНИСТЕРСТВО НА ЗЕМЕДЕЛИЕТО И ХРАНИТЕ  „ЮГОЗАПАДНО ДЪРЖАВНО ПРЕДПРИЯТИЕ“ ДП  ТП „ДЪРЖАВНО ГОРСКО СТОПАНСТВО ГОЦЕ ДЕЛЧЕВ“ |  |

гр. Гоце Делчев, ул. „Скопие” № 2, п.к. 2900, e-mail:dl\_gdelchev@abv.bg



На основание чл. 4, ал. 1, във вр. с чл. 2, т. 2 и чл. 74а във вр. с чл. 74, ал. 1, ал. 2, т. 1 от Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти и във вр. със Заповед № РД-07-1104/10.11.2023 г. на Директора на „ЮЗДП“ ДП, гр. Благоевград,

**НАРЕЖДАМ:**

1. Да се проведе електронен търг с наддаване за продажба на стояща дървесина на корен, от Обект **№ 2435**, включващ отдели: **568д565н**, находящи се в териториалният обхват на ТП „ДГС Гоце Делчев“, гр. Гоце Делчев при следните условия:

|  |  |
| --- | --- |
| Количество дървесина в пл. м3 и единични продажни цени по сортименти в лв./м3 без ДДС **(съгласно Спецификация Приложение „Г1“)** | 432 м3 |
| Начална стойност на обекта без ДДС | 16455/шестнадесет хиляди и четиристотин петдесет и пет / лв. |
| Стъпка за наддаване | 165/сто шестдесет и пет / лв. |
| Гаранция за участие/5%/ | 823/осeмстотин двадесет и три / лв. |

Размерите на дадения вид категория и сортимент дървесина както и нейното качество са определени по приложената към тръжната документация “Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения”. Посочените количества дървесина са прогнозни. Заплащането на дървесината става въз основа на действително добитите количества и сортименти дървесина

Единичните цени /за 1 м3/ на отделните сортименти дървесина се определят като достигнатата при търга цена се разпределя пропорционално върху началните цени.

1. Електронният търг с наддаване да се проведе на **31.01.2024 г. с начален час 14:00 часа** в интернет платформата на „ЮЗДП“ ДП, гр. Благоевград, с електронен адрес: **https://sale.uslugi.io/uzdp**.
   1. Ден и час за откриване на **повторен електронен търг – при възникване на технически проблем** от страна на продавача по време на провеждане на електронния търг: **07.02.2024 г. от 14:00 часа.**
2. Срокове за изпълнение.
   1. Крайният срок за сеч и извоз до временен склад на дървесината от обекта е 31.12.2024 г.
   2. Добивът на дървесината ще се извършва по следния график:

|  |  |  |  |  |  |  |
| --- | --- | --- | --- | --- | --- | --- |
| Обект № | Отдел, подотдел | Тримесечия от 2024 г. | | | | Общо |
| I | II | III | IV |
| 2435 | 568д565н | 40м3 | 90м3 | 150м3 | 152м3 | 432м3 |

* 1. Крайният срок за транспортиране на отсечената дървесина е един месец след приключване на сечта. След изтичане на този срок, отсечената дървесина на сечища или временен склад, не транспортирана с превозен билет, остава в разпореждане на ТП „ДГС Гоце Делчев“.
  2. Крайният срок за освидетелстване на всички сечища в обекта е до 21.01.2025.
  3. Крайният срок на договора е датата на освидетелстване на всички сечища в обекта и транспортиране на цялото количество дървесина от временен склад, но не по късно от 31.01.2025 г.

1. Гаранция за участие.
   1. Гаранцията за участие на участниците в търга, посочена в таблицата по т. 1, представлява парична сума, която следва да се внесе от тях по следната банкова сметка на „ЮЗДП“ ДП, гр. Благоевград:
      * + 1. BG 26 UBBS 8888 1000 570 352, BIC код: UBBS BGSF, в банка „ОББ” АД.
   2. Паричната сума трябва да е реално постъпила по сметката до **16:00 часа** на **29.01.2024 г.**
   3. В платежния документ задължително се посочва четливо: наименование на участника, **номера на обекта,** ЕИК, наименованието на ТП „ДГС Гоце Делчев“ и вида на процедурата.
   4. Продавачът освобождава гаранциите за участие на:
      * Отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на продавача за определяне на купувача.
      * Класираните на първо и на второ място след сключването на договора.
      * Обжалващия заповедта на продавача за определяне на купувач - в срок 5 работни дни от приключване на производството по обжалване.
   5. При прекратяване на процедурата гаранциите на всички участници се освобождават в срок от 3 работни дни след влизането в сила на заповедта за прекратяване.
   6. Продавачът задържа гаранцията за участие, когато участник в процедурата:
      * Е определен за купувач, но не изпълни задължението си да сключи договор.
      * Не представи документите по т. 12 от настоящата Заповед в определения срок.
      * Не потвърди началната цена.
   7. При обжалване на процедурата гаранциите за участие на класираните на първо и второ място и на обжалващия процедурата се задържат до приключването на производството по обжалване. При обжалване на процедурата и влязло в сила съдебно решение за продължаването й от определен етап органът, открил процедурата, изисква от участниците в 7-дневен срок да внесат гаранция за участие за съответния обект, ако е била възстановена.
   8. Продавачът освобождава гаранциите, без да дължи лихви за периода, през който средствата законно са престояли при него.
2. Участниците могат да извършват оглед на обекта всеки работен ден от 09:00 до 16:00 часа, до **29.01.2024** г., по предварителна заявка и в присъствието на представител на ТП „ДГС Гоце Делчев“. Разходите за оглед са за сметка на участника. Огледът на обекта не е задължителен и не е условие за участие в процедурата. Участникът сам носи отговорност при неизвършването му.
3. **Документацията за участие в електронния търг може да бъде изтеглена от «ИНТЕРНЕТ ПЛАТФОРМАТА НА „ЮЗДП“ ДП, гр. Благоевград», а именно: https://sale.uslugi.io/uzdp, както и** от интернет страницата на ТП „ДГС Гоце Делчев“ - https://dgs-gotse-delchev.uzdp.bg/.
4. Право на участие. Право на участие в търга имат участниците, които отговарят на следните условия:
   1. Да са вписани в публичния регистър по чл. 241 от Закона за горите и да притежават удостоверение за регистрация за дейността „Добив на дървесина”.
   2. Да са внесли гаранция за участие.
   3. При участниците трябва да упражнява/т дейността «планиране и организация на добива на дървесина» най-малко с 1 (едно) лице/а лесовъд/и, регистриран/и по чл. 235 от Закона за горите.

Един лицензиран лесовъд по чл. 235 от Закона за горите може да е на трудов договор при съответния кандитат или да е лице, овластено да го представлява по реда на Търговския закон.

* 1. Да имат сключени трудови договори, регистрирани в ТП на НАП, с:

• най-малко 2 (двама) работника, притежаващи документи, доказващи правоспособност за работа в дърводобива (работа с моторни триони, удостоверения за дървосекачи и/или относими такива, към дърводобивната дейност в сектора).

* + - * 1. • В случай, че се ползва техника за извоз на дървесина - най-малко с 1 (едно) лице, с правоспособност за управление на трактор/лесовоз. Това изискване може да се покрие и с лицата, овластени по реда на Търговския закон да представляват кандидатите.
  1. Да имат необходимото минимално на брой оборудване /техника - собствена или наета, впрегатни животни - собствени или наети с договор/, осигуряващо извършване добива на дървесина от обекта, а именно:

За сеч

* + - 2 (два) броя моторни триони;

За извоз на дървесина

• 2 (два) броя впрегатни животни, или

• 1 (един) бр. трактор

* 1. В търга не може да участва участник, който е:
     + Осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;
     + Свързано лице по смисъла на § 1, т. 15 от допълнителната разпоредба на ЗПКОНПИ с директора на „ЮЗДП“ ДП, гр. Благоевград и ТП „ДГС Гоце Делчев“;
     + Лишен от право да упражнява търговска дейност;
       - 1. \* Тези ограничения се отнасят за управителите на участника или за лицата, овластени по реда на Търговския закон за съответния вид търговец да представляват търговеца.
     + Обявен в несъстоятелност или е в производство по несъстоятелност;
     + В производство по ликвидация;
     + Сключил договор с лице по чл. 68 на ЗПКОНПИ;
     + Има парични задължения към държавата или „ЮЗДП“ ДП, гр. Благоевград, установени с влязъл в сила акт на компетентен държавен орган.
  2. В процедурата не се допуска участие с подизпълнители.

1. Достъп до системата и провеждането на търга да се осъществява при спазване на тръжния регламент, пуликуван на интернет страницата на “ЮЗДП“ ДП, гр. Благоевград.

При първоначално участие в електронни търгове, провеждани от „ЮЗДП“ ДП, гр. Благоевград участниците се регистрират еднократнов „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград” чрез електронен подпис на интернет адрес <https://sale.uslugi.io/uzdp>, където е обявена и подробна информация за реда и начина за регистриране. След регистрирането си съответния участник получава интернет достъп, през който може да подава документи за участие и участва в електронните процедури.

* 1. При вече направено от участниците първоначално регистриране в „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград”, подписването и подаването на декларация по [чл. 74, ал. 3](https://web.apis.bg/p.php?i=512668#p40473396) от НУРВИДГТ, съобразена с изискванията на чл. 18, ал. 1, т. 3 се счита за волеизявление за участие в търга за обект № 2435. Образецът на декларацията е публикуван в „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград”.

С положения елетронен подпис и декларацията участниците се съгласяват с условията на тръжната процедура за съответния обект.

Декларацията се подписва и подава от всички управители или всички лица, които представляват участника, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран и се представя в оригинал.

**ВАЖНО! Изискванията по т. 7.6. се отнасят за управителите и членове на управителните органи на участника.** (Образецът на допълнителните декларации, които трябва да бъдат подписани, сканирани и приложени към изискуемите документи, може да бъде намерена в „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград” – раздел „допълнителни документи”. Същата/ите се прилага/т, съгласно условията на търга.

Когато участникът ще участва в електронния търг за повече от един обект, декларацията/ите се подава/т за всеки един обект по отделно.

* 1. **Към декларацията/ите за участие в електронния търг задължително се прилага и:**

**8.2.1. Декларация по образец за изпълнение на техническите и квалификационни изисквания за извършване ползването на дървесина и спазване на безопасни условия на труд - Приложение № 3;**

* 1. Нотариално заверено пълномощно се прилага, когато електронния подпис, който се използва за регистрацията в „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград” е на упълномощен представител. В пълномощното следва да е посочено, че упълномощеното лице има право да участва в търгове и да прави обвързващи наддавателните предложения *от името и за сметка* на участника-упълномощител.

Когато участник в търга е чуждестранно физическо или юридическо лице, или техни обединения, документите, които са на чужд език се представят в официално заверен превод.

* 1. При изготвяне на документите си за участие всеки участник трябва да се придържа точно към обявените от продавача условия. До изтичането на срока за подаване на документите за участие в търга всеки участник може да ги оттегли, промени или допълни.
  2. **СРОКЪТ за регистрация и** **за подаване на документи за участие в електронния търг е:**
* **до 23,59 часа на 29.01.2024 год.**

1. **Процедурата да се проведе при спазване на следния ред:**
   1. Комисията, назначена от органът, открил процедурата, започва работа след получаване на списъка с участниците и представените от тях документи.
   2. Комисията разглежда документите на участниците по реда на тяхното постъпване, проверява наличието на всички изискуеми документи и проверява информацията, посочена в заявленията на участниците, за която има служебен достъп.
   3. **Комисията отстранява от участие в търга участник:**

* който не е представил някой от изискуемите документи или те са представени във вид и съдържание, различни от изисканите;
* за когото се установи, че не отговаря на изискванията на чл. 18, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти.
* който не е внесъл в срок съответната гаранция за участие в посочената по-горе банкова сметка.

- за когото не са налице **условията** за допустимост;

9.4. Причините за отстраняване и отстранените участници се посочват в протокола по [чл. 74в, ал. 5](https://web.apis.bg/p.php?i=512668#p40473399)  **от НУРВИДГТ**, **като електронната платформа генерира и изпраща до допуснатите участници електронно съобщение с УНИКАЛЕН ИДЕНТИФИКАЦИОНЕН КОД /УИК/, който им осигурява достъп до следващия етап на електронния търг.**

**Същия УИК трябва да бъде ПОТВЪРДЕН ОТ СЪОТВЕТНИЯ УЧАСНИК ПРИ ПОЛУЧАВАНЕТО НА ЕЛЕКТРОННОТО СЪОБЩЕНИЕ.**

* 1. **Редът за он-лайн наддаването в електронния търг е следният:**
     1. Електронният търг с наддаване стартира с началната цена за обекта, след потвърждаването на която започват стъпките на наддаване. Наддаването се извършва от допуснатите за участие участници след регистрация с предоставените им УИК.
     2. **Всички участници са длъжни да потвърдят началната цена в 3/три/-минутен времеви интервал.**
     3. **Участник, който не потвърди началната цена, се отстранява от по-нататъшно участие и внесената от него гаранция за участие се задържа. /съгласно чл. 74г, ал. 3 от НУРВИДГТ/**
     4. След първоначалния 3-минутен времеви интервал**, наддаването продължава в 1/едно/-минутни интервали.**

9.5.5. Електронният търг приключва с изтичането на интервала по т. 9.5.2. без потвърдена начална цена или на **едноминутен** интервал без потвърдена цена съгласно стъпката на наддаване.

9.5.6. Когато двама и повече участници са потвърдили началната цена или стъпка на наддаване, но никой не е потвърдил следващата, класирането между тях се извършва според времето на потвърждаване в полза на първите по време.

9.5.7. След приключването на наддаването на електронната платформа се визуализират резултатите от търга спрямо последно потвърдената стъпка на наддаване на всеки от участниците или потвърдената начална цена. Резултатите се прилагат към протокола по [чл. 74в, ал. 5](https://web.apis.bg/p.php?i=512668#p40473399)  **от НУРВИДГТ** и съдържат данни за: наименование на участника, размер на потвърдената цена съгласно стъпката на наддаване или начална цена и време на потвърждението.

* 1. Комисията съставя протокол за разглеждане на документите и класираните на първо и второ място участници, който се предава за утвърждаване на органа, открил търга.
  2. Електронният търг завършва със заповед на открилия процедурата продавач за:
* Обявяване класирането на участниците на първо и второ място и определяне на купувач, или
* прекратяване на търга.

1. Прекратяването на процедурата става при условията на чл. 74e, ал. 2 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти.
2. Гаранция за изпълнение на договора за покупко-продажба представлява сума в размер на **10 %** от достигнатата цена за обекта и следва да бъде представена от участника, спечелил търга преди подписване на договора.
   1. По избор на купувача, гаранцията за изпълнение може да се представи в една от следните форми:
      1. Парична сума, внесена по сметка на продавача;
      2. Банкова гаранция, учредена в полза на продавача.
   2. Когато участникът представя банкова гаранция, в нея следва да е посочено, че тя се освобождава след изрично писмено известие от възложителя.
   3. Условията и сроковете за задържане или освобождаване на гаранцията за изпълнение, както и заплащането на неустойки се уреждат в договора.
3. Договор да бъде сключен при спазване на следния ред:
   1. Продавачът сключва писмен договор с участника, определен за купувач, в 14-дневен срок от влизане в сила на заповедта за класиране и определяне на купувач или в 14-дневен срок от съобщаването на заповедта за определяне на купувач, когато е допуснато предварително изпълнение.
   2. В тридневен срок от утвърждаването на протокола на комисията органът, открил търга, издава заповед, с която обявява класирането на участниците и определя купувач и я съобщава на заинтерсованите лица по реда на АПК и по електронен път. Заповедта се публикува на интернет страницата на „ЮЗДП“ ДП, гр. Благоевград и на ТП „ДГС Гоце Делчев“ и на електронната платформа, на която се провежда търга. **В 5-дневен срок от влизането в сила на заповедта, а в случаите, когато в заповедта има разпореждане за предварителното изпълнение при условията и по реда на** [**Административнопроцесуалния кодекс**](https://web.apis.bg/p.php?i=476739)**(АПК) от издаването й, определеният за купувач участник следва да представи в ТП „ДГС Гоце Делчев“ документите по**[**чл. 35, ал. 5**](https://web.apis.bg/p.php?i=512668#p40473367) **НУРИДГТ, а именно:**

12.2.1. Всички необходими документи, доказващи обстоятелствата за техническа и кадрова обезпеченост, които е декларирал:

12.2.1.1. Справка/и за актуалното състояние на действащите трудови договори на участника от НАП (може да бъде и справка от електронният регистър на НАП, издадена чрез електронен подпис), със дата на издаване - не повече от **3 (три) месеца** преди крайният срок за подаване на офертите.

12.2.1.2. Копие от документите на работниците при участника, доказващи тяхната квалификация и правоспособност за извършване на дърводобив – сеч и извоз в съответствие с изискванията, заложени в настоящата документация /придобита квалификация за работа с бензино-моторни триони и правоспособност за управление на специализирана горска техника, когато ще се използва такава от участника за работа в обекта /.

12.2.1.3. Документи, удостоверяващи техническите възможности на участника за сеч и извоз на дървесината:

- За техниката - свидетелства за регистрация на земеделска и горска техника по реда на ЗРКЗГТ, талон за преминал технически преглед по реда на ЗРКЗГТ и ЗДвП, за горската и автомобилна техника, за която се изисква ежегодно преминаване на технически преглед. От представените документи трябва да може да бъде удостоверен собственика на техниката. (копия, заверени «вярно с оригинала» с подпис на представляващия участника)

- За животните регистрационен талон или паспорт, или актуална справка от интегрираната система на Българска агенция за безопасност на храните (БАБХ). Договор за наем, ако животните са наети.От представените документи трябва да може да бъде удостоверен собственика на животните.(копия, заверени «вярно с оригинала» с подпис на представляващия участника)

12.2.2. Номер на документ за внасяне на допълнителна парична сума – в случаите, когато гаранцията за изпълнение надвишава внесената гаранция за участие, или учредена в полза на продавача ТП „ДГС Гоце Делчев“ банкова гаранция за изпълнение на договора в размер на **10 %** от стойността му, в зависимост от направения от участника избор за формата на гаранцията.

12.2.3. Свидетелство за съдимост на физическото лице или на лицата, които представляват съответния участник съгласно [Търговския закон](https://web.apis.bg/p.php?i=301352) или законодателството на държава – членка на Европейския съюз, или на друга държава – страна по [Споразумението за Европейското икономическо пространство](https://web.apis.bg/e.php?b=1&i=11426), където участникът е регистриран.

12.2.4. Документ, издаден от органите на НАП (може да бъде и справка от електронният регистър на НАП, издадена чрез електронен подпис), удостоверяващ че участникът няма парични задължения към държавата, установени с влязъл в сила акт на държавен компетентен орган, издадено **не повече от 3 (три) месеца**, преди датата на сключване на договора.

12.2.5. Декларация за спазване изискванията на Регламент (ЕС) № 995/2010 на Европейския парламент и на Съвета от 20 октомври 2010 г. в качеството на оператор, който пуска на пазара дървен материал и изделия от дървен материал (OB, L, бр. 295 от 12 ноември 2010 г.)

Горепосочените документи да са валидни към датата на подписване на договора. При представяне на заверено копие на изискуем документ, участникът представя и оригинала за сравнение. Банковата гаранция се представя единствено в оригинал.

* 1. Договор не се сключва с участник, който не представи някой от документите по предходната точка.
  2. **Договор не се сключва с участник, който има парични задължения към** „ЮЗДП“ ДП, гр. Благоевград**.** За целта ТП „ДГС Гоце Делчев“ служебно изисква информация от ЦУ на „ЮЗДП“ ДП, гр. Благоевград, преди подписване на договора.
  3. Договор не се сключва и с участник, който има парични задължения към държавата, установени с влязъл в сила акт на компетентен държавен орган.

1. Условия за плащане: авансова вноска в размер на **5 % (пет процента)** от достигнатата при търга стойност на обекта, както и законоустановения размер на ДДС. Авансовата вноска се заплаща най-късно преди издаване на първия превозен билет за транспортиране на договорираната дървесина. След транспортирането на количество дървесина на стойност, равна на авансовата вноска, плащането ще се извършва на авансови вноски в размер, определен от купувача. ТП „ДГС Гоце Делчев“ ще издава електронни превозни билети, до размера на внесените от купувача вноски, след представяне на документ, удостоверяващ извършено плащане.
2. Утвърждавам тръжната документация, която съдържа:
   1. Екземпляр от настоящата заповед за откриване на търга.
   2. Спецификация за продажба на стояща дървесина на корен от обекта - Приложение „Г1“
   3. Образец на Декларация за отсъствие на обстоятелства по чл. 18, ал. 1, т. 3, от НУРВИДГТ.
   4. Проект на договор.
   5. ЛИСТ ЗА ПРОВЕРКАна оборудването и използването на лични предпазни средства и защитно работно облекло от горските работници, изпълнението на процедурите за безопасност и изискванията за извършване на горскостопански дейности *–* Приложение № 1
   6. Инструктаж за осигуряване на здравословни и безопасни условия на труд - Приложение № 2
   7. Образец на ДЕКЛАРАЦИЯ по чл. 52, ал. 6 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти
   8. Декларация по образец за изпълнение на техническите и квалификационни изисквания за извършване ползването на дървесина и спазване на безопасни условия на труд - Приложение № 3
   9. Технологични планове на обекта
   10. “Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения”
3. Определям лице за контакти: инж. Димитър Джаров - зам.-директор при ТП „ДГС Гоце Делчев“, тел.0887198612 .
4. Всеки участник поема всички разноски по изготвяне на документите и представянето им, вкл. по огледа на обекта. ТП „ДГС Гоце Делчев“ не заплаща тези разходи, независимо от изхода на процедурата. Представените заявления и приложените документи към тях не се връщат на участниците.
5. За всички неуредени с настоящата заповед изисквания се прилагат разпоредбите на Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти и Закона за горите.
6. Настоящата заповед, в едно с приложенията към нея да се изпрати за публикуване на интернет страниците на ТП „ДЪРЖАВНО ГОРСКО СТОПАНСТВО ГОЦЕ ДЕЛЧЕВ“ и на „ЮЗДП“ ДП, гр. Благоевград и на електронната платформа, на която се провежда търгът най-малко 15 дни преди крайния срок за подаване на документи.
7. Определям срок от три работни дни за работа на назначаемата от мен комисия за провеждането на търга. В този срок комисията да изготви и ми представи за утвърждаване протокол за разглеждане на документите и класиране на участниците.
8. Контрол по изпълнение на заповедта, възлагам на инж. Димитър Джаров - зам.-директор при ТП „ДГС Гоце Делчев“.
9. Заповедта се издаде в два еднообразни екземпляра - един за заповедната книга на стопанството и един за прилагане по тръжната процедура, с копия за досието на обекта.

